ANDREW WOMMACK EVANKELIUMIN ÄÄRELLÄ
ÄLÄ RAJOITA JUMALAA. OSA 5/20
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tänä vuonna on Charis-raamattu- koulun 20-vuotisjuhlavuosi.
Ole hyvä, Andrew.
―Tervetuloa evankeliumin äärelle.
Tänään jatkan edelleen uutta sarjaani Älä rajoita Jumalaa.
Aiheesta on kirja, jonka alaotsikko on "Kuvittele itsesi menestyväksi."
Näissä ensimmäisissä jaksoissa olen vain pyrkinyt osoittamaan, -
että Jumalalla on tarjota enemmän.
Eräs mies tuli kerran pyytämään minua rukoilemaan puolestaan.
Hän sanoi, että hänen niskansa oli sietämättömän kipeä.
Ennen kuin ehdin aloittaa, hän lisäsi, että hänen selkäänsäkin koski, -
ja jaloissa oli neuropatiaa. Hänellä oli monenlaisia muitakin ongelmia, -
mutta niskakipu oli niistä pahin. Muiden kanssa hän voisi elää, -
jos Jumala vain parantaisi hänen niskansa.
Sanoin: "Ymmärrän. Jos pyytäisimme Jumalaa parantamaan niskasi, -
selkäsi, hermosi, jalkasi ja kaiken muun, taivaasta menisivät ehkä valot.
En ole varma, onko Jumalalla niin paljon voimaa."
Kun esitin asian näin, mies sanoi puhuneensa typeryyksiä.
Sanoin, ettei Jumalan voima loppuisi, vaikka Hän parantaisi kaiken kerralla.
Moni kuitenkin todella ajattelee, että on vaikea saada Jumalaa -
tekemään yhtään mitään, joten he pyytävät vain pieniä asioita.
He eivät tavoittele asioiden täyteyttä tai parasta mahdollista, -
vaan miettivät, millä tulevat toimeen. Meidän pitää ajatella suuremmin.
Olen yrittänyt haastaa teitä uskomaan, että Jumalalla on suuret suunnitelmat.
Niin Herra sanoi 31. tammikuuta vuonna 2002 puhuessaan minulle -
jakeen Ps. 78:41 kautta siitä, että pieni ajatteluni rajoitti Häntä.
Olen puhunut siitä, mikä johti tuohon kohtaamiseen -
ja siitä, miten se muutti järjestöni toiminnan täysin.
Se on kasvanut joka suhteessa 15-kertaiseksi 12 vuoden aikana.
Saamme 15 kertaa enemmän puheluita ja varoja, -
kosketamme useampia ihmisiä ja meillä on enemmän opiskelijoita.
Kaikki johtui siitä, että muutin ajattelutapaani.
Snl. 23:7 "Sillä niin kuin hän mieles- sään laskee, niin hän menettelee".
Ajattelusi muokkaa elämäsi suuntaa.
Jos haluat, että olosuhteesi muuttuvat, muuta ajattelutapaasi.
Tämä on tärkeä asia, mutta useimmat eivät toimi niin.
He rukoilevat, pyytävät ja anovat Jumalalta, -
pyytävät kaikilta esirukousta ja saavat kaikkien sympatian.
He tekevät kaikkea muuta, mutta eivät muuta ajattelutapaansa.
Jos haluat ulkoisia muutoksia, muutu ensin sisäisesti.
Muuta ajattelutapaasi. Ala nähdä itsesi uudella tavalla.
Moni luulee, että hänen käsityksensä itsestään johtuu olosuhteista, -
mutta asia on päinvastoin.
Sisäiset ajatuksemme määrittävät elämämme suunnan.
Harva meistä ajattelee esimerkiksi haluavansa olla sairas, -
mutta moni ajattelee olevansa vain rajallinen ihminen eikä ajattele, -
että hänen sisällään on sama voima, joka herätti Kristuksen kuolleista.
Niinpä moni lähestyy fyysisiä ongelmia vain inhimillisestä näkökulmasta -
ja luottaa vain siihen, mihin lääketiede pystyy, ei mihinkään sen enempään.
Niinpä ajattelumme saattaa meidät siihen pisteeseen, jossa olemme.
Moni pitää syöpää parantumattomana, mutta ei se ole sitä Jumalalle.
Jumala voi parantaa sen yhtä helposti kuin flunssan, mutta jos ajattelet -
syövän olevan niin iso juttu, että sen parantaminen vie valot taivaasta, -
ajattelusi sallii syövän olla olemassa. Et ehkä ajatellut haluavasi syöpää, -
mutta ajattelutapasi teki sinusta syöpää heikomman.
Et ehkä ymmärtänyt täyttä potentiaaliasi. Se on tärkeä asia.
Näistä asioista olen viime aikoina puhunut. Seuraavaksi alan puhua -
tekemistäni asioista, jotka rajoittivat Jumalaa, kuten pienistä unelmistani.
Käytän usein itseäni esimerkkinä, vaikken haluaisi puhua itsestäni.
Haluan auttaa sinua poistamaan rajoitteita Jumalan toiminnalta, -
mutta paras tapa tehdä se on kertoa omista askeleistani.
Yksi suurimmista kompastuskivistäni oli sama asia, -
josta puhutaan kylväjävertauksessa jakeissa Mark. 4:18―19.
Siinä kerrotaan, miten Saatana esti siemeniä tuottamasta hedelmää.
"Ja toisia ovat orjantappuroihin kylvetyt; -
nämä ovat ne, jotka kuulevat sanan, -
mutta maailman huolet ja rikkauden viettelys ja muut himot -
pääsevät valtaan ja tukahuttavat sanan, ja se jää hedelmättömäksi."
Tästä näemme, että Saatana voi rajoittaa satoa ja hedelmää, -
jonka Jumalan Sanan pitäisi tuottaa -
tämän maailman huolten ja rikkauden viettelysten kautta.
Voisin soveltaa tätä moneen asiaan, mutta puhun Jumalan rajoittamisesta.
Kun Jumala puhui minulle tästä, rajoitin Häntä muun muassa siksi, -
että Jamie ja minä olimme silloin alkaneet ensi kertaa menestyä.
Asiat olivat alkaneet toimia.
Nautin siitä, ettei minulla ollut paineita.
Kerroin edellisissä jaksoissa tarkemmin aiemmasta työstäni.
Olen toiminut pastorina ja esiintynyt radiossa. Aloitin siellä vuonna 1976, -
ja ohjelma jatkuu yhä. Hyviä asioita tapahtui ja kiersin puhumassa, -
mutta työ tuntui rasittavalta. Herra sanoi minulle 26.7.1999, -
että palvelutyöni alkaisi kunnolla vasta, kun aloittaisin tv-ohjelmani.
Se alkoi tammikuussa 2000. Olen puhunut siitä edellisissä jaksoissa.
Silloin ymmärsin, että kaikki oli ollut niin vaikeaa osittain siksi, -
etten ollut minulle tarkoitetussa paikassa. En käynyt raamattukoulua.
Perustin raamattukoulun, mutta itse olen oppinut asiat kantapään kautta.
Siitä, kun Herra kutsui minut, käytin 32 vuotta pastorina toimimiseen -
ja moneen muuhun, ja vasta nyt Jumala voi kunnolla käyttää minua.
Kun aloitin tv-ohjelman tammikuussa 2000, kaikki alkoi toimia paremmin.
Toiminta alkoi tuottaa voittoa. Emme ole olleet tappiolla -
tammikuun 2000 jälkeen, ja nautin suhteellisesta helppoudesta.
Olimme koskettaneet ihmisiä ennenkin, ja asioita oli tapahtunut.
Rajoitin Jumalaa muun muassa siksi, että aloin ottaa rennosti.
Olimme joutuneet kamppailemaan niin kauan, ja nyt saimme nauttia -
melko hyvästä menestyksestä ja siitä, että kaikki tuntui helpolta.
Otin rennosti ja nautin siitä, -
ettei katastrofi tuntunut aina odottavan nurkan takana.
Elämä tuntui helpolta, ja nautin siitä.
Jotkut teistäkin ovat tässä tilanteessa. Olette luottaneet Jumalaan -
ja ponnistelleet kovasti. Työnne on tuottanut sen verran hedelmää, -
että asiat tuntuvat rullaavan helposti, ja nautitte elämästä.
Se on tavallaan hyvä ja tavallaan huono asia. Saatat päätyä siihen, -
että lepäät vain laakereillasi ja annat tämän maailman huolten, -
rikkauden viettelysten ja muiden himojen päästä valtaan.
Nautit elämästä etkä enää ponnistele tai tavoittele mitään.
Asioiden pitää olla tasapainossa. Meidän tulisi nauttia matkasta, -
mutta samaan aikaan meidän tulisi kokea pyhää tyytymättömyyttä.
Sisällämme olevan nälän ei pitäisi tyydyttyä ennen kuin -
menemme taivaaseen Herran luo. Voimme aina saada jotain enemmän.
Jumala voi aina tehdä enemmän meille ja kauttamme myös muille.
Olin päässyt asemaan, jossa kaikki oli suhteellisen helppoa -
ja menestyin melko hyvin. Kaikki eivät puhu itselleen -
näin suorasukaisesti, mutta sanoisin, että olin laiska.
Olin tehnyt kovasti töitä pitkään, ja vihdoin asiat alkoivat toimia.
Olin laiska, nautin laiskottelusta enkä olisi halunnut alkaa ponnistella.
Mutta jos joku olisi kysynyt minulta, uskonko toteuttavani Jumalan kutsua -
täydessä mitassaan, tiesin sydämessäni, että oli jotain muutakin.
En halua kehua itseäni, vaan yritän havainnollistaa asioita.
Jumala istutti vuonna 1968 sydämeeni näyn ja palon, -
että jonakin päivänä koskettaisin ihmisiä kaikkialla maailmassa.
Tiesin jo vuonna 1968, että minulla olisi maailmanlaajuinen palvelutyö, -
mutta vuonna 1968 siitä ei näkynyt vielä jälkeäkään.
Toimin kolmen alle sadan jäsenen seurakunnan pastorina.
Minulla oli jatkuvasti vaikeaa, mutta jatkoin samaa rataa -
vuodesta 1968 vuoteen 2000 eli 32 vuoden ajan.
Näkyni oli koko ajan sama, mutta se oli kaukana tulevaisuudessa.
Minun piti vain keskittyä olemaan uskollinen siinä, mitä silloin tein.
Sen takia olin ikään kuin päästänyt näystäni irti.
En puhunut siitä enkä tavoitellut sitä. Pidin sitä kaukaisena asiana.
Kun aloitin tv-ohjelman, toimintamme lisääntyi siinä määrin, -
ettei katastrofi odottanut ovella. Nautin helppoudesta ja laiskistuin.
Jos otat vastaan opetukseni siitä, että me kaikki rajoitamme Jumalaa -
ja alat uskoa, että Jumala voi antaa enemmän ja tavoitella sitä, -
elämäsi ei ole yhtä mukavaa kuin jos laiskottelet, istut sohvalla -
etkä tee mitään. Työn tekeminen ei ole mukavaa, mutta se on terveellistä.
Silloin saat myös asioita tehtyä ja voit siunata muita ihmisiä.
Helppous ja mukavuus eivät ole tärkeintä elämässä.
Jumala antoi Aadamille ja Eevallekin tehtävän, vaikka kaikki oli täydellistä.
Vaikka paratiisissa ei ollut mitään pahaa, rikkaruohoja tai ohdakkeita, -
Jumala antoi silti heille tehtävän pitää huolta puutarhasta.
Uskon, että jokainen meistä tarvitsee tavoitteen tai tehtävän, jota hoitaa.
Olen katsonut erästä tv-sarjaa, joka kertoo kuuluisista ihmisistä.
En kerro sen nimeä tai puhu siitä tarkemmin, sillä se ei ole tärkeää.
Se kertoo ihmisistä, jotka olivat tärkeissä työtehtävissä -
ja vaikuttivat koko maailmaan, mutta kun he jäivät eläkkeelle, -
heidän terveytensä romahti, koska heillä ei enää ollut tavoitteita.
Paitsi tuossa tv-sarjassa, olen nähnyt sen myös ihmisten elämässä.
Äitini jäi eläkkeelle muistaakseni 65- tai 67-vuotiaana.
Hän oli silloin kaunis ja terve nainen, ja häntä luultiin nelikymppiseksi.
Oltuaan kaksi vuotta eläkkeellä hän vaikutti 20 vuotta vanhemmalta.
Hän kasvatti kukkia ja piti ompeluseuroja, -
mutta jäätyään eläkkeelle hänellä ei enää ollut tavoitteita.
Niinpä hän tuli minulle töihin ja löysi tarkoituksen elämälleen.
Hän eli 96-vuotiaaksi ja oli täysin terve ainakin 94-vuotiaaksi asti.
Hänen terveytensä ja ulkonäkönsä alkoivat heikentyä, -
kun hän jäi eläkkeelle, otti rennosti ja alkoi odottaa elämänsä loppumista.
Tarvitset päämäärän ja tarkoituksen elämääsi. Elämässä on toki aikoja, -
jolloin voimme vain nauttia siitä, että meillä on kaikki hyvin, -
pitää huolta omista asioistamme ja antaa muiden kärsiä, -
mutta maailma tarvitsee sinua ja sitä, että uskot johonkin suurempaan.
Uskon, että Jumala asuu jokaisen uudestisyntyneen ihmisen sisällä.
Sisällämme on myös kykyjä, lahjoja ja taitoja, -
joita muut tarvitsevat. Olet jonkun toisen ihme.
Jos et ponnistele, yritä parastasi, poistu mukavuusalueeltasi, -
ota riskejä ja anna Jumalan toimia kauttasi, muut jäävät vaille ihmeitä, -
jotka Jumala oli suunnitellut heidän saavan kokea.
En usko, että kukaan ihminen on saari, vailla yhteyttä muihin.
Elämän tarkoitus ei ole vain saada itselleen kaikkea mahdollista -
ja sitten nauttia siitä.
Se on amerikkalainen unelma, mutta Jumalalla on erilaiset unelmat.
Vaikka menestyisit ja elämässäsi olisi kaikki niin hyvin, -
että voisit ottaa rennosti lopun elämäsi, tarvitset silti tarkoituksen.
Katso itsesi ulkopuolelle. Jumalalla on sinulle suunnitelma, -
joka pitää sinut kiireisenä viimeiseen hengenvetoosi asti.
Kukaan ei pysty täyttämään Hänen suunnitelmaansa täysin.
Emme tule koskaan valmiiksi, lähdemme vain matkalle.
Uskon, että voimme pysähtyä matkalla ja lakata tavoittelemasta -
täyden potentiaalimme saavuttamista. Näin minulle tapahtui.
Olin 32 vuotta uskonut saamaani näkyyn, -
ponnistellut ja yrittänyt tavoitella sitä kaikin voimin.
Sitten olimme menestyneet kahden vuoden ajan. Monien elämä muuttui, -
meillä oli tarpeeksi tuloja emmekä enää toimineet tappiolla.
Minusta tuli laiska, ja aloin nauttia elämästäni. Se rajoittaa Jumalaa.
Jumala sanoi, että laiskuuteni rajoitti Häntä.
En ajatellut, mitä Jumala halusi enkä välittänyt muista ihmisistä, -
jotka tarvitsivat sanomaa Jumalan armosta. Tein sitä, mikä oli helppoa.
Se rajoitti Jumalaa, enkä ymmärtänyt sitä.
Ajattelin, että toimintamme kasvoi ja että teimme oikeita asioita, -
mutta teimme paljon vähemmän kuin Jumala oli sydämeeni puhunut.
Samoihin aikoihin aloin pohtia lopullista tavoitettani, -
joka oli se, että ohjelmani näkyisi kaikkialla USA:ssa ja maailmassa.
Pysähdyin tutkimaan, missä kohtaa tuolla matkalla olin.
Aloin lasketa tätä vuoden 2001 lopulla ja sain selville, -
että silloisella kasvuvauhdilla -
olisin ollut yli 200-vuotias... En muista tarkkoja lukuja, -
mutta olisin ollut ainakin reilusti yli 100-vuotias, -
ennen kuin Jumalan minulle antama tavoite olisi täyttynyt.
Huomasin, ettei kasvuvauhtimme riittänyt tavoitteen saavuttamiseen.
Olin jäljessä tavoitteestani, ja minun piti parantaa tahtia.
Rohkaisen sinua tekemään saman. Mitä tavoitteita sinulla on elämällesi?
Monilla ei edes ole tavoitteita. Siksi yritin edellisissä jaksoissa -
haastaa teitä huomaamaan, että Jumala voi tarjota enemmän -
ja että tarvitsette elämällenne jonkin päämäärän, jota tavoitella.
Niiden teistä, jotka tietävät, mihin Jumala on teidät kutsunut, -
kannattaa pysähtyä silloin tällöin tutkimaan, missä olette menossa.
Jos edessä on tuhannen kilometrin matka, -
jokainen meistä pohtii aina välillä, -
miten kauan matka kestää sillä vauhdilla, jota on ajanut.
Tiedämme koko ajan, miten pitkällä olemme ja paljonko matkaa on vielä.
Tuo tieto määrittää sen, milloin pitää tankata ja syödä -
ja tarvitseeko matkalla yöpyä. Teemme tätä arkisissa asioissa, -
mutta hengellisessä mielessä monilla ei ole päämäärää tai jos on, -
he eivät pohdi, missä vaiheessa ovat.
Tuolla asenteella emme selviäisi arkielämässä.
Elämä vaatii suunnitelmallisuutta.
Hengellisessäkin mielessä on hyvä pohtia, missä vaiheessa olet nyt -
ja miten kauan tavoitteidesi saavuttamiseen menee tätä vauhtia.
Elätkö tarpeeksi kauan, että ehtisit saavuttaa ne?
Itse ymmärsin, että silloisella kasvuvauhdilla en saavuttaisi -
Jumalan sydämeeni laskemia tavoitteita koko elinaikanani, -
ja minun piti lopettaa laiskottelu, nousta sohvalta ja ryhtyä hommiin.
Kaikki teistä eivät ehkä puhu itsellenne tähän tyyliin.
Saatat sanoa, että sinun täytyy olla sitoutuneempi ja tehdä enemmän.
Et kuitenkaan saavuta tavoitteitasi, jos olet tyytyväinen nykytilanteeseen, -
annat tämän maailman huolien tukahduttaa Sanan -
ja jos elämäsi pääsisältö on vain nauttia huvituksista.
Niissäkään ei ole mitään pahaa, jos asiat ovat oikeassa suhteessa.
Jos koko elämäsi tarkoitus on nauttia työsi tuloksista, -
olet kadottanut näkysi ja rajoitat Jumalan toimintaa.
Jumalalla on aina sinulle varattuna jotakin, jota et ole vielä saavuttanut.
Jumala on suuri, ja Hän kutsuu sinua menemään äärirajoillesi.
Osa teistä ei edes tarvitse Jumalaa tavoitteidensa saavuttamiseen.
Jos ajattelet niin, en usko, että olet ymmärtänyt Jumalan suunnitelmaa.
Jumala on mahtava ja yliluonnollinen, ja Hän kutsuu sinua tekemään jotain, -
johon et omassa voimassasi pysty.
Tavoite pakottaa sinut tukeutumaan Häneen, ja se on hyvä asia.
Puhuin työntekijäni kanssa, joka aloitti Australian-raamattukoulumme.
Olin siellä pitämässä kokouksia ja houkuttelemassa ihmisiä kouluun.
Hän veti minut sivummalle ja sanoi, ettei uskonut pystyvänsä tehtävään.
Työtä oli valtavasti, eikä hän uskonut olevansa kykenevä siihen.
Hän kysyi, mitä ajattelin asiasta. Sanoin, että se oli loistavaa.
Hän katsoi minuun kuin olisin menettänyt järkeni.
Sanoin, että se oli loistavaa, kunhan hän ei pysähtyisi siihen.
Se pitäisi hänet riippuvaisena Jumalasta. Jumala kutsuu meitä -
tekemään mahdottomia asioita.
Jos voit saavuttaa unelmasi itse, et tunne Jumalan tahtoa elämällesi.
Jumalan kutsu vaatii venymistä, ja Saatana rajoittaa Jumalaa -
tekemällä meistä tyytyväisiä siihen, missä elämämme on nyt.
Tämän maailman huolet ja tyytyväisyys nykytilanteeseen -
ja elämän helppouteen saavat aikaan sen, ettemme tavoittele suuria.
Meidän pitää ponnistella yli omien voimiemme ja kasvaa, -
muuten murrumme.
Andrew'n opetus "Älä rajoita Jumalaa" on saatavana kirjana.
Se on saatavana myös työkirjana, -
joka sopii pienryhmille, pyhäkouluun sekä itsenäiseen opiskeluun.
Siinä on mukana koko sarjan opetus, -
ja mukana tulevalta CD-levyltä voit tulostaa tehtäviä.
Työkirjan hinta on 17,50 puntaa.
Opetus on saatavana myös CD- ja DVD-levyillä 19 punnalla.
Saat kirjan tai levyjen mukana myös Älä rajoita Jumalaa -tarran.
Tämän staattisen tarran voi kiinnittää vaikka peiliin, ja se muistuttaa, -
ettemme rajoittaisi Jumalaa ajattelemalla liian pienesti.
Saat tämän tarran ilmaiseksi myös nettisivujemme kautta.
Jos haluat enemmän kuin yhden tarran, ne maksavat punnan kappale.
Koko opetussarjan voi ladata ilmaiseksi nettisivuiltamme.
Sieltä näet kaikki tavat, joilla voit tilata opetuksen.
Sarjan toisessa osassa puhutaan tämän maailman huolista.
Se on saatavana kolmella punnalla, mutta ellei sinulla ole siihen varaa, -
Andrew yhteistyökumppaneineen tarjoaa sen sinulle ilmaiseksi.
Voit tilata materiaaleja luottokortilla nettisivujemme kautta.
Siellä on myös lisätietoja tuotteista ja ilmaista lisämateriaalia.
Voit tilata materiaaleja puhelimitse arkisin klo 7:30―17 (GMT).
Palvelunumeromme näkyvät ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä jotakin ruudulla näkyvistä osoitteista.
Ystävät ja kumppanit, sijoituksenne järjestöömme ja Charis-kouluun -
tuottavat opetuslapsia eri puolilla maailmaa. Tässä Jessica Ketchum.
Olen aina halunnut tehdä videoita.
Chariksen medialinja antoi meille tarvittavat työkalut ja ohjelmat -
sydämemme palon toteuttamiseen.
Medialinjan jälkeen olen kuvannut Saksassa ja eri puolilla USA:ta, -
ja muutan Pietariin puoleksi vuodeksi.
Minusta on tärkeää, että kristityt ovat mukana elokuvateollisuudessa.
Jumalamme on luovuuden Luoja.
Siksi meidän tulisi esittää luovimmat ideat upeimmalla tavalla.
Andrew Wommackin työ ja Charis-raamattukoulu -
ovat muuttaneet ihmisiä ja maailmaa jo 20 vuotta.
Terveisiä kaikille katsojillemme Australiassa.
Meillä on nyt uusi toimisto Australian Kultarannikolla.
Kävin siellä äskettäin. Se oli kolmas matkani Australiaan, -
ja palaute oli niin hyvää, että päätimme avata sinne toimiston.
Halusin kertoa teille siitä, jotta voitte tehdä tilauksia sen kautta.
Palvelunumero näkyy ruudulla. Haluamme olla teille siunauksena -
ja auttaa teitä pääsemään käsiksi Jumalan Sanan totuuksiin.
Tässä ovat siis Australian- toimistomme yhteystiedot.
Suomennos: Anni Lähteenmäki
Investoi Charis-raamattukouluun ja Andrew Wommackin työhön